**AJÁNLATKÉRŐ**

*Tárgy:* Árajánlatkérés – Képzési feladatok ellátása az ’Enhancing co-operation between chambers to improve employment in Satu Mare and Szabolcs-Szatmár-Bereg county’ (ENCOCH) projekt keretében (ROHU-370)

A Szabolcs-Szatmár-Bereg Megyei Kereskedelmi és Iparkamara ezúton kér árajánlatot Önöktől az alábbi feladat ellátására.

**Képzési feladatok ellátása az** **’Enhancing co-operation between chambers to improve employment in Satu Mare and Szabolcs-Szatmár-Bereg county’ (ENCOCH) projekt keretében (ROHU-370)**.

Az árajánlatot az 1. sz. mellékletben szereplő feladat-meghatározásban foglaltak alapján kérjük megadni.

Az ajánlatnak tartalmaznia kell az elvégzendő feladatok megnevezését, az ajánlati árat és az ajánlat érvényességi idejét. Az ajánlati árat nettó és bruttó értékben forintban kifejezve a 2. számú mellékletben található sablon kitöltésével adja meg, feltüntetve az ajánlatának érvényességi idejét. Az ajánlathoz csatolni szükséges referencia nyilatkozatot (3. sz. melléklet), melyben az ajánlattevő ismertet legalább 3 db szakképzési program megvalósításához kapcsolódó referenciát, legalább 3 db gyakornoki program megvalósításához kapcsolódó referenciát és legalább 1 db nyelvi felkészítéshez kapcsolódó referenciát. Az ajánlatok bírálata során azonos tartalom mellett a legalacsonyabb összegű ár kerül elfogadásra. Az ajánlatkérés során az ajánlatkérő köteles előírni az alvállalkozói szerződések tartalmára, összegére és kifizetésére vonatkozó transzparenciát. Amennyiben ajánlattevő - annak ellenére, hogy saját maga is el tudná látni a feladatot - alvállalkozót von be a teljesítésbe, úgy azt az ajánlatában is köteles jelezni. Amennyiben az alvállalkozók bevonása a szerződés teljesítése során válik szükségessé, úgy az csak a megrendelő részére való bejelentést követően lehetséges.

**Ajánlattételi határidő:** 2021. szeptember 16.

**Ajánlat benyújtásának módja**: az ajánlatot e-mailben vagy postán lehet benyújtani az alábbi elérhetőségekre:

**Szabolcs-Szatmár-Bereg Megyei Kereskedelmi és Iparkamara**Párkányiné dr. Csurka Edina kamarai főtitkár4400 Nyíregyháza, Széchenyi utca 2.info@szabkam.hu, lorinczi.eva@szabkam.hu

Mellékletek:

1 db Feladat-meghatározás

1 db Árajánlat sablon

1 db Referencia nyilatkozat

Nyíregyháza, 2021. szeptember 10.

1. *sz. melléklet*

**Feladat-meghatározás**

**Képzési feladatok ellátása az ’Enhancing co-operation between chambers to improve employment in Satu Mare and Szabolcs-Szatmár-Bereg county’ (ENCOCH) projekt keretében (ROHU-370)**

Ajánlattevő feladata egy szakképzési program fejlesztése és a képzés megvalósítása, valamint szakmai gyakorlat és a gyakorlathoz kapcsolódó nyelvi felkészítés szervezése az alábbiak szerint.

1. ***Szakképzési feladat***

Két szakterületen szakmai képzés szervezése összesen 32 fő az adott szakterületen már végzettséggel rendelkező szakember részére. A képzések a 2013. évi LXXVII. felnőttképzési törtvény hatálya alá tartozó képzések.

*Szakmai képzés célja:*

Az adott szakmához kapcsolódó innovatív, modern eszközök, eljárások, anyagok, szoftverek megismertetése az adott területen dolgozó szakemberek részére. A kreativitás képességének fejlesztése szimulációs eszközök használatával.

*A képzés megvalósításának ideje:* 2021. október 1. – 2022. július 31. (1 tanév)

*A képzés helyszíne:* Nyíregyháza

*Létszám:* 32 fő, 4 db 8 fős csoport

*A szakképzés óraszáma:* 216 óra / csoport, összesen 864 óra

*Ágazat / képzés megnevezése:*

* Gépészet / Modern gyártási technológiák
* Építészet / Innovatív építési technológiák

*Feladatok:*

* Képzési program, tananyag fejlesztése 2 szakterületen (gépészet, építőipar), a fent megnevezett képzésekre vonatkozóan. A képzési programok kötelező tartalmi elemeit az 1/a és 1/b mellékletek tartalmazzák.
* A képzésben részvevők toborzása (a lemorzsolódás nem megengedett).
* 32 fő részére a szakképzés megszervezése, lebonyolítása.
* Helyszín biztosítása.
* Amennyiben a koronavírus járvány miatt a képzést nem lehet személyesen megtartani, az ajánlattevő vállalja annak online megvalósítását.
* A képzés során szükséges valamennyi oktatási anyag (nyomtatott, elektronikus) biztosítása a résztvevőknek.
* A képzések megvalósításával összefüggő dokumentáció elkészítése (képzési szerződések, fotódokumentáció, jelenléti ív, igazolás a képzés elvégzéséről).
1. ***Szakmai gyakorlat***

Határon átnyúló szakmai program szervezése végzős szakemberek, munkaerőpiacra belépők számára. 4 hetes szakmai gyakorlat szervezése és lebonyolítása összesen 40 fő részére.

*Szakmai gyakorlat célja:*

A szakmai gyakorlaton a Romániából érkező résztvevők megismerjék a Magyarországon alkalmazott eszközöket, eljárásokat a választott szakmákban. A szakmák meghatározása a szolgáltató felelőssége.

*A szakmai gyakorlat megvalósításának ideje:* 2021. október 1. – 2022. július 31

*A szakmai gyakorlat időtartama:* 4 hét / csoport

*A szakmai gyakorlat gyakorisága:* hetente 5 nap

 1 képzési nap: 4 óra

*A szakmai gyakorlat helyszíne:* Nyíregyháza és vonzáskörzete

*Létszám:* 40 fő, 2 db 20 fős csoport

*Feladatok:*

* A gyakornokokat fogadó hazai vállaltok felkutatása: minimum 3 vállalat bevonása a programba.
* A gyakorlati helyet biztosító cégekkel együttműködési megállapodás kötése: minimum 3 együttműködési megállapodás megkötése.
* Gyakorlati hely szervezése a résztvevők számára: minimum 3 gyakorlati hely.
* Gyakornokok toborzása (a lemorzsolódás nem megengedett).
* Utazás megszervezése: a programba bevont résztvevők távolsági utaztatásának megszervezése Szatmárnémeti és Nyíregyháza között (oda-vissza, összesen 2 utazás).
* A szakmai gyakorlaton résztvevők számára szállás, étkezés, helyi közlekedés biztosítása: a 4 hetes szakmai gyakorlat időtartamára szállás biztosítása összesen 28 éjszakára, napi 3 étkezéssel A szálláshely és a gyakorlati hely közötti közlekedés biztosítása.
* Ösztöndíj biztosítása a résztvevők számára: minimum 60.000,- Ft / fő / 4 hét.
* A szakmai gyakorlat megvalósításával összefüggő dokumentáció elkészítése (fotódokumentáció, jelenléti ív, igazolás a gyakorlaton való részvételről).
1. ***Román-magyar intenzív nyelvi felkészítés***

Román-magyar intenzív nyelvi felkészítés szervezése és megvalósítása a 4 hetes szakmai gyakorlathoz kapcsolódóan, összesen 40 fő részére.

*A nyelvi felkészítés célja:*

A Romániából érkező gyakornokok (pályakezdő fiatal szakemberek) nyelvi felkészítése magyarországi cégeknél történő 4 hetes szakmai gyakorlathoz, valamint a magyarországi tartózkodáshoz kapcsolódóan. Elsősorban a szóbeli kommunikáció fejlesztése a cél.

*A nyelvi felkészítés megvalósításának ideje:* 2021. október 1. – 2022. július 31.

*A nyelvi felkészítés időtartama:* 4 hét / csoport

(a szakmai gyakorlat időtartamával megegyezően)

*A nyelvi felkészítés gyakorisága:* hetente 5 nap

 1 képzési nap: 4 óra

*A nyelvi felkészítés helyszíne:* Nyíregyháza

*Létszám:* 40 fő, 2 db 20 fős csoport

*Feladatok:*

* Helyszín biztosítása.
* A nyelvi felkészítés megtartása a tematika szerint (1/c melléklet).
* Amennyiben a koronavírus járvány miatt a nyelvi felkészítést személyesen nem lehet megtartani, az ajánlattevő vállalja annak online megvalósítását.
* A nyelvi felkészítés megtartásához szükséges valamennyi oktatási anyag (elektronikus, nyomtatott) biztosítása a résztvevőknek.
* A nyelvi felkészítés megvalósításával összefüggő dokumentáció elkészítése (fotódokumentáció, jelenléti ív, igazolás a nyelvi felkészítés elvégzéséről).

*1/a számú melléklet*

**Gépészet szakterület**

**Modern gyártási technológiák**

**Képzési program tartalma**

A szakképzés célja: a résztvevők foglalkoztathatóságának és ismereteinek növelése, érvényesülésük támogatása a gépgyártás és a karbantartás területeken.

A program során a résztvevők a munkavállaláshoz kapcsolódó kulcskompetenciáik (elsősorban a szociális kompetenciák, a szóbeli kommunikáció, a számolás, a digitális, és a gépészetben alkalmazott kompetenciák) fejlesztése révén fejlődnek az önálló tervezés és munkavégzés, a csapatmunkában való részvétel, a minőségtudatos és minőségi munkavégzés területén.

Napjainkban használatos korszerű technológiákhoz tartozó kompetenciák elsajátítása:

* Számítógéppel segített gyártás.
* Korszerű anyagok használata az iparban.
* 3D-s nyomtatás.
* Robottechnika
* Korszerű kötéstechnológiák.
* 2D-s és 3D-s rajzok készítése rajzprogramokkal.

Célcsoport: Olyan gépészeti szakképzettséggel rendelkező személyek, akik a korszerű gépészeti ismereteiket tovább bővítve szeretnének modern technológiákat elsajátítani.

A szakképzés időtartama: 216 óra

* elméleti képzés: 66 óra
* gyakorlati képzés: 150 óra

Tematika:

* Számítógépes alapismeretek: word, excel, ppt
* Internetes keresők használata, regisztráció weboldalon
* CAD programok bemutatása, rajz készítés
* 3D tervezés, összeszerelés
* Robotkarok bemutatása
* Lézervágás, alkatrészek tervezése és gyártása
* 3D nyomtatás, prototipus gyártás
* Önéletrajz készítés, állásinterjú
* Üzemlátogatás

*1/b számú melléklet*

**Építészet szakterület**

**Innovatív építési technológiák**

**Képzési program tartalma**

A szakképzés célja: a ma létező legmodernebb építési technológiák és digitális műszaki adminisztráció alkalmazásának megismerése az építőiparban.

Az építőipari vállalkozások legnagyobb problémája a munkaerőhiány, mivel ez bekorlátozza a munkavállalási lehetőségeiket. Folyamatosan keresik a szakképzett építőipari munkásokat, kőműveseket, ácsokat, festőket, tetőfedőket, bádogosokat, burkolókat, technikusokat, stb.

A munkáltatók biztos munkahelyeket kínálnak a szakmai képesítéssel rendelkező szakembereknek, ezért jóval magasabb bérezést is biztosítanak a képzettséggel nem rendelkező munkavállalókhoz képest.

Kijelenthetjük, hogy az építőipari szakmával rendelkezőknek érdemes korszerű ismereteket elsajátítani, újabb szakmai képzéseken részt venni, hiszen ezzel lehetőségeik tovább gyarapodnak és biztosabb megélhetést teremthetnek családjuk számára.

Célcsoport: Építőipari szakképzettséggel rendelkező jelentkezőknek, akik a már meglévő tudásra építve újabb, és korszerűbb technológiákat ismerhetnek meg, és sajátíthatnak el.

A képzés időtartama: 216 óra

* Elméleti képzés: 90 óra
* Gyakorlati képzés: 126 óra

Tematika:

* Engedélyezési és kiviteli tervek értelemzése

(hagyományos tervek olvasása, CAD program bemutatása)

* Vállalkozáshoz szükséges dokumentációk készítése

(anyag kigyűjtés, mennyiségszámítás, árajánlat készítés informatikai háttérrel, költségvetési tételkiírás TERC programmal)

* Épület- építmény kitűzése korszerű eszközökkel

(lézeres távolságmérők, szintezőműszer, teodolit használata)

* Modern építési technológiák ismerete, alkalmazása

(Alapozás, falszerkezetek, födémek, koszorúk, zsaluzatok, POROtherm rendszer, belső felületképzések, külső hőszigetelések, stb.)

* Energiatudatos építés

(Energetikai bizonyítvány, korszerű homlokzati hőszigetelések, passzív házak, környezettudatos kivitelezés)

* Modern építőipari gépek

(Darabolók, tömörítők, keverők, vakolók, szállítók, stb.)

*1/c számú melléklet*

**Román-magyar intenzív nyelvi felkészítés**

**Tematika**

***A nyelvi felkészítés felépítése (javaslat):***

* 1-2. hét: Általános társalgási ismeretek összevont csoportban
* 3-4. hét: Szakmaspecifikus ismeretek a szakmai gyakorlaton meghatározott szakmák szerinti csoportbontásban

***Általános társalgási ismeretek***

* Bemutatkozás / személyi adatok;
* Kommunikáció / kapcsolattartás;
* Étkezés (étkezések, élelmiszerek, ételek, italok megnevezése, étterem, pubok, nemzeti specialitások);
* Egészség / higiénia (betegségek, baleset, orvosi ellátás, biztosítás);
* Bevásárlás, használati cikkek (bevásárlás, üzletek, ruhaneműk, háztartási cikkek);
* Szolgáltatások (posta, telefon, bank, rendőrség, orvosi ügyelet);
* Közlekedés / utazás (tájékozódás, hétköznapi közlekedés, utazás, tömegközlekedés, szállás);
* Szabadidő, szórakozás (szabadidős tevékenységek, érdeklődési kör, mozi, színház, sport).

***Szakmaspecifikus ismeretek***

* szakmai alapszókincs
* az adott szakmákra jellemző eszközök, szerszámok
* az adott szakmákra jellemző biztonsági előírások
* az adott szakmákra jellemző munkafolyamatok

*2*. *sz. melléklet*

**ÁRAJÁNLAT**

**Képzési feladatok ellátása az** **’Enhancing co-operation between chambers to improve employment in Satu Mare and Szabolcs-Szatmár-Bereg county’ (ENCOCH) projekt keretében (ROHU-370)**.

|  |
| --- |
| **Ajánlattevő** |
| neve: |  |
| székhelye: |  |
| hivatalos képviselőjének neve: |  |
| cégjegyzékszáma: |  |
| adószáma: |  |
| e-mail címe: |  |
| **Ajánlati ár** |
| **Feladat megnevezése** | **Nettó (HUF)** | **Áfa (HUF)** | **bruttó (HUF)** |
| Szakmai képzés szervezése (32 fő részére) |  |  |  |
| Szakmai gyakorlat szervezése (40 fő részére) |  |  |  |
| Román-magyar intenzív nyelvi felkészítés szervezése (40 fő részére) |  |  |  |
| **Összesen:**  |  |  |  |

Alulírott <aláíró neve>, mint a(z) <szervezet megnevezése, székhely címe> <aláíró beosztása> nyilatkozom, hogy ajánlatkérési dokumentáció tartalmát megismertem, megértettem, az abban foglaltak hibátlan és hiánytalan teljesítését vállalom, a megjelölt díj ellenében.

Alvállalkozót kívánok bevonni (a megfelelő aláhúzandó): IGEN/NEM

Amennyiben alvállalkozót kíván bevonni:

* A beszerzés azon részeinek megjelölése (munkanemenként), amelyhez az ajánlattevő alvállalkozót vesz igénybe: ……….
* Alvállalkozó megnevezése – amennyiben már ismert (cégnév, székhely, adószám pontos megjelölése): ……….

Tudomásul vettem, hogy amennyiben az alvállalkozók bevonása a szerződés teljesítése során válik szükségessé, úgy az csak a megrendelő részére való bejelentést követően lehetséges.

Ajánlat érvényességi ideje (a megfelelő aláhúzandó): …………… nap/hónap

<Település>, …………… év …………… hónap ……………nap

Tisztelettel,

<Aláíró személy neve>

<beosztása>

<Ajánlattevő megnevezése>

*3. számú melléklet*

**REFERENCIA NYILATKOZAT**

Alulírott *<aláíró neve>*, mint a(z) *<szervezet megnevezése, székhely címe> <aláíró beosztása>* nyilatkozom, hogy az árajánlatkérés megküldését megelőzően teljesített – az árajánlat tárgyához kapcsolódóan – alábbi referenciákkal rendelkezünk.

1. Megvalósított szakképzések bemutatása: minimum 3 megvalósított szakképzési program megnevezése.

|  |  |
| --- | --- |
| Képzés megnevezése (államilag elismert szakképzés esetén annak száma): |  |
| Ágazat megnevezése: |  |
| Képzés óraszáma: |  |
| Képzésben résztvevők száma: |  |
| Képzés időtartama (éééé.hh.nn.-éééé.hh.nn.): |  |

|  |  |
| --- | --- |
| Képzés megnevezése (államilag elismert szakképzés esetén annak száma): |  |
| Ágazat megnevezése: |  |
| Képzés óraszáma: |  |
| Képzésben résztvevők száma: |  |
| Képzés időtartama (éééé.hh.nn.-éééé.hh.nn.): |  |

|  |  |
| --- | --- |
| Képzés megnevezése (államilag elismert szakképzés esetén annak száma): |  |
| Ágazat megnevezése: |  |
| Képzés óraszáma: |  |
| Képzésben résztvevők száma: |  |
| Képzés időtartama (éééé.hh.nn.-éééé.hh.nn.): |  |

1. Megvalósított szakmai gyakorlat bemutatása: minimum 3 megvalósított szakmai gyakorlat megnevezése.

|  |  |
| --- | --- |
| Szakmai gyakorlat megnevezése: |  |
| Szakmai gyakorlat időtartama: |  |
| Szakmai gyakorlaton résztvevők száma: |  |
| Szakmai gyakorlatba bevont vállalatok megnevezése: |  |
| Szakmai gyakorlat rövid bemutatása: |  |

|  |  |
| --- | --- |
| Szakmai gyakorlat megnevezése: |  |
| Szakmai gyakorlat időtartama: |  |
| Szakmai gyakorlaton résztvevők száma: |  |
| Szakmai gyakorlatba bevont vállalatok megnevezése: |  |
| Szakmai gyakorlat rövid bemutatása: |  |

|  |  |
| --- | --- |
| Szakmai gyakorlat megnevezése: |  |
| Szakmai gyakorlat időtartama: |  |
| Szakmai gyakorlaton résztvevők száma: |  |
| Szakmai gyakorlatba bevont vállalatok megnevezése: |  |
| Szakmai gyakorlat rövid bemutatása: |  |

1. Megvalósított nyelvi képzés / felkészítés bemutatása: minimum 1 megvalósított nyelvi képzés megnevezése

|  |  |
| --- | --- |
| Nyelvi képzés megnevezése: |  |
| Nyelvi képzésben résztvevők száma: |  |
| Nyelvi képzés óraszáma: |  |
| Nyelvi képzés időtartama: |  |

<Település>, …………… év …………… hónap ……………nap

<Aláíró személy neve>

<beosztása>

<Ajánlattevő megnevezése>